નવી દિલ્હીઃ રાષ્ટ્રપતિ પ્રણવ મુખર્જીએ સ્પષ્ટ પણે સંકેત આપી દીધા છે કે તેઓ રાષ્ટ્રપતિ પદના બીજા કાર્યકાળની દોડમાં નથી. તેમણે કહ્યું છે કે મારા કાર્યકાળની સમાપ્તીના બે મહિના બાકી રહ્યાં છે. 25 જુલાઇએ એક નવા રાષ્ટ્રપતિ પદગ્રહણ કરશે. હું તે અધિકારીઓને પરત તેમના મંત્રાલય અને વિભાગોમાં મોકલી રહ્યો છું, જેમણે મારી સાથે કામ કર્યું છે. એકને વાણિજ્ય મંત્રાલય અને બેને વિદેશ મંત્રાલયમાં પરત મોકલી રહ્યો છું. રાષ્ટ્રપતિએ આ અંગે વાત એક ટી પાર્ટીમાં કહી હતી. આ પાર્ટી રાષ્ટ્રપતિના સચિવ ઓમિતા પોલની નેધરલેન્ડમાં રાજદૂત તરીકે નિમવામાં આવેલા રાષ્ટ્રપતિના પ્રેસ સચિવ વેણુ રાજમણિને વિદાય આપવા માટે આપી હતી. જેમાં મીડિયાકર્મીઓને પણ આમંત્રણ આપવામાં આવ્યું હતું. રાજમણિ આગામી મહિને નેધરલેન્ડમાં પોતાનો કાર્યભાર સંભાળશે.